A Magyar Tűzoltó Szövetség Országos Küldöttközgyűlést tartott Budapesten 2010. május 15-én.

A közgyűlésen ünnepélyesen megemlékeztek a Magyar Országos Tűzoltó Szövetség megalakulásának 140. évfordulójáról. Az ünnepi megemlékezésen részt vett Széchenyi Géza úr, gróf Széchenyi Ödön unokája. Előzetesen megtekintette azt az emlékkiállítást, amelyet a Tűzoltó Múzeum munkatársai állítottak össze a jeles évfordulóra.

A közgyűlés az ünnepi megemlékezésen túl alapos vitában fogadta el a napirend szerinti előterjesztéseket, így az elmúlt évi szakmai és gazdasági beszámolót, valamint közhasznúsági jelentést.

Több ponton módosították az szövetség Alapszabályát.

A szövetség egyik megüresedett alelnöki tisztségébe nagy többséggel megválasztották Sisák Imre urat, Pásztó város polgármesterét. Sisák Imre ezzel „visszatért” a szövetség elnökségébe, ahol korábban több cikluson keresztül volt alelnök.   
A közgyűlés Darázs Sándor urat, a Csongrád megyei Tűzoltószövetség elnökét az MTSZ Felügyelő Bizottságának tagjává választotta.